Ukuthula Lodge is 'n besonderse privaat wildreservaat van 300 hektaar wat teen die hange van die Karkloof lê en uitkyk oor die Albert Falls-dam.
Dié lodge het 6 grasdak-chalets wat elkeen selfsorgverblyf aan 4 gaste bied. Elke chalet is in neutrale Afrika-kleure getooi om 'n rustige en ontspanne atmosfeeer te skep. Die lugtige kamers bied toegang tot die boonste houtdek met wonderlike uitsigte. Wees op die uitkyk vir njalas, koedoes, waterbokke, sebras, kameelperde, elande, blouwildebeeste, duikertjies, tierboskatte, rooikatte, muskejaatkatte, rooijakkalse, vlakvarke en tientalle voëlsoorte. Jag-aktiwiteite word nie toegelaat op d…
Dié lodge het 6 grasdak-chalets wat elkeen selfsorgverblyf aan 4 gaste bied. Elke chalet is in neutrale Afrika-kleure getooi om 'n rustige en ontspanne atmosfeeer te skep. Die lugtige kamers bied toegang tot die boonste houtdek met wonderlike uitsigte. Wees op die uitkyk vir njalas, koedoes, waterbokke, sebras, kameelperde, elande, blouwildebeeste, duikertjies, tierboskatte, rooikatte, muskejaatkatte, rooijakkalse, vlakvarke en tientalle voëlsoorte. Jag-aktiwiteite word nie toegelaat op die perseel nie en daarom kan diere te voet bekyk word.
Die hoofdek kyk uit oor een van die damme waar die skugter moeraswaterskilpaaie in die son kom bak en die rooivinke in die riete kwetter. Kyk ook uit vir groter diere soos kameelperde of die piepklein vlakvarkies wat hier hul dors kom les.
Die rivier-boma is by die sameloop van die Karkloof- en die Umgeni-rivier geleë waar otters graag baljaar en die geroep van die visarend gehoor kan word. Daar is tientalle visvang-jetties waar ywerige vissermanne karp en ander vissoorte kan kom vang. Dis die perfekte plek vir kajakvaart of riviervlotvaart tot in die Albert Falls-dam. Verskeie voetslaanroetes is beskikbaar, so dis die perfekte plek vir stap, velddraf en fietsry.
Die Capture Café and Conference Centre herinner 'n mens aan vervloë dae toe buffels en renosters nog hier gewei het. Die personeel verwys na die crèche as 'n gewilde geboorteplek vir njalas en rooibokke. Ontspan saans by die chalets langs die braai of staan en kyk hoe 'n potjie prut terwyl julle aan skemerkelkies teug en kyk hoe die son agter die berge verdwyn.